“FDA” เตือนผู้ฉีดวัคซีน “โควิด” อาจหน้าเบี้ยวครึ่งซีก! แต่ยังไม่ฟันธงสาเหตุ
สำนักงานอาหารและยาสหรัฐ (FDA) เตือนผู้ฉีดวัคซีน “โควิด” อาจหน้าเบี้ยวครึ่งซีก! แต่ยังไม่ฟันธงสาเหตุ
สำนักงานอาหารและยาสหรัฐ (FDA) เตือนผู้ฉีดวัคซีน “โควิด” อาจหน้าเบี้ยวครึ่งซีก! แต่ยังไม่ฟันธงสาเหตุ
17 ธ.ค. 2563

สำนักงานอาหารและยาสหรัฐ (FDA) ออกรายงานระบุว่า ผู้ที่ได้รับการฉีดวัคซีนต้านไวรัสโควิด-19 ของบริษัทไฟเซอร์ อิงค์ และโมเดอร์นา อาจมีอาการใบหน้าเบี้ยวครึ่งซีก (Bell’s palsy)
รายงานเปิดเผยว่า อาสาสมัครที่ได้รับวัคซีนของไฟเซอร์ 4 รายมีอาการ Bell’s palsy จากจำนวนทั้งหมด 43,000 ราย ส่วนผู้ที่ได้รับวัคซีนของโมเดอร์นามีอาการ 4 รายเช่นกัน จากจำนวนทั้งหมด 30,000 ราย โดยจะมีอาการเกิดขึ้นหลังจากฉีดวัคซีนราว 22-32 วัน
อย่างไรก็ดี FDA ระบุว่า ขณะนี้ยังไม่มีข้อมูลเพียงพอที่จะระบุว่าอาการดังกล่าวเป็นผลโดยตรงจากการฉีดวัคซีน แต่ FDA แนะนำให้ผู้ที่ได้รับการฉีดวัคซีนควรเฝ้าระวังอาการดังกล่าว
ขณะนี้แพทย์ยังไม่สามารถระบุสาเหตุของการเกิด Bell’s palsy แต่เชื่อกันว่า เกิดจากอาการบวม หรือการติดเชื้อไวรัสของเส้นประสาทที่ควบคุมกล้ามเนื้อซีกหนึ่งบนใบหน้า